stanford-oval/wikipedia huggingface dataset:
พระธรรมไตรโลกาจารย์ (ยอด อกฺกวํโส)
การศึกษา

เมื่ออายุ 9 ปี ได้ศึกษาภาษาไทยและขอมที่สำนักพระอาจารย์เสียม วัดเขาแก้ว ต่อมาเมื่ออายุ 11 ปี ได้บรรพชาเป็นสามเณร โดยมีพระอุปัชฌาย์เทศ วัดเขาแก้ว เป็นพระอุปัชฌาย์ ศึกษาและเรียนสนธิกับสมาส ในสำนักพระอาจารย์อ่อง วัดเขาแก้ว เรียนกับพระอาจารย์ลัภ วัดอินทาราม รวมไปถึงพระวินัยธรสิน วัดบางปราบ และไปเรียนกับหลวงธัญญผลพิทักษ์ (ขาว สุขลักษณ์) ชาวบ้านพยุหะบ้าง
ต่อมาเมื่ออายุได้ 14 ปี พระอาจารย์อ่อง ได้นำไปฝากพระสุนทรมุนี ใจ เจ้าคณะจังหวัดอุทัยธานี วัดทุ่งแก้ว (ปัจจุบันคือ วัดมณีสถิตกปิฎฐาราม)
เมื่ออายุได้ 21 ปี ได้ไปศึกษาที่วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร เป็นรุ่นน้องของสมเด็จพระวันรัต (เฮง เขมจารี) ซึ่งเป็นลูกศิษย์สมเด็จพระวันรัต (ฑิต อุทโย)
อุปสมบท

เมื่อายุได้ 21 ปี ได้กลับมาอุปสมบท ณ พัทธสีมา วัดเขาแก้ว เมื่อวันที่ 15 พฤษภาคม พ.ศ. 2447 โดยมีพระอาจารย์เทศ วัดเขาแก้ว เป็นพระอุปัชฌาย์ พระปลัดคง วัดอินทาราม เป็นพระกรรมวาจาจารย์ พระวินัยธรสิน วัดบางปราบ เป็นอนุสาวนาจารย์ แล้วไปจำพรรษาที่วัดมหาธาตุฯ
วิทยฐานะ

พ.ศ. 2447 เปรียญธรรม 3 ประโยค
พ.ศ. 2448 เปรียญธรรม 5 ประโยค
พ.ศ. 2450 เปรียญธรรม 6 ประโยค
สมณศักดิ์

พ.ศ. 2459 ได้รับแต่งตั้งเป็นพระราชาคณะชั้นสามัญที่ พระญาณกิติ
พ.ศ. 2472 ได้เลื่อนสมณศักดิ์เป็นพระราชาคณะชั้นราชที่ พระราชสุธี ธรรมปรีชาภิมณฑ์ ปริยัตติโกศล ยติคณิสสร บวรสังฆาราม คามวาสี
พ.ศ. 2478 ได้เลื่อนสมณศักดิ์เป็นพระราชาคณะชั้นเทพที่ พระเทพโมลี ตรีปิฎกธาดา มหากถิกสุนทร ยติคณิสสร บวรสังฆาราม คามวาสี
พ.ศ. 2488 ได้เลื่อนสมณศักดิ์เป็นพระราชาคณะชั้นธรรมที่ พระธรรมไตรโลกาจารย์ ปรีชาญาณดิลก ตรีปิฏกคุณาลงกรณ์ ยติคณิศร บวรสังฆาราม คามวาสี
การสอนปริยัติธรรม

พ.ศ. 2450 เป็นครูที่วัดมหาธาตุฯ
พ.ศ. 2454 เป็นครูสอนประจำสำนักเรียนวัดทุ่งแก้ว
งานด้านการปกครอง

พ.ศ. 2459 เป็นกรรมการตรวจนักธรรมบาลีสนามหลวง
พ.ศ. 2465 เป็นพระอุปัชฌาย์
พ.ศ. 2467 เป็นเจ้าคณะจังหวัดนครสวรรค์
พ.ศ. 2479 เป็นผู้อำนวยการศึกษาประจำจังหวัดนครสวรรค์
มรณภาพ

พระธรรมไตรโลกาจารย์ (ยอด อกฺกวํโส) เริ่มอาพาธตั้งแต่ วันที่ 10 พฤษภาคม พ.ศ. 2487 ด้วยโรคบิดรากสาด เมื่อหายก็กลายเป็นโรคไตพิการ จนเมื่อวันที่ 5 ตุลาคม พ.ศ. 2489 เวลา 17.35 น. ณ วัดเขาแก้ว รวมอายุได้ 62 ปี พรรษา 42 ได้รับพระราชทานโกศโถบรรจุศพ พร้อมด้วยเครื่องประกอบเกียรติยศ ประดิษฐานศพ ณ ตึกรัตนคีรีวิทยากร และได้รับพระราชทานเพลิงศพ ณ วัดเขาแก้ว เมื่อวันที่ 7 เมษายน พ.ศ. 2490
พระประยุทธชลธี (แป๊ะ วีราสา)

| พระประยุทธชลธี  (แป๊ะ วีราสา) ต> ม., จ.ช. |
| --- | --- |


ผู้ว่าราชการจังหวัดตราด
ดำรงตำแหน่ง 22 มีนาคม พ.ศ. 2476 – 16 พฤษภาคม พ.ศ. 2480
ก่อนหน้า: พระวุฒิภาคภักดี
ถัดไป: พระศรีพิชัยบริบาล
 
ข้อมูลส่วนบุคคล
เกิด: 30 พฤษภาคม พ.ศ. 2436  ประเทศไทย
เสียชีวิต: 10 มกราคม พ.ศ. 2524 (88 ปี)  ประเทศไทย
เชื้อชาติ: ไทย
บุตร: นางเสริมศักดิ์ ศรีเพ็ญ นางสุรางค์ พรหมสุนทร  พลตรี นาเวศ วีราสา นางจิตต์จำนง มิตรานนท์ นางสาวจำเนียร วีราสา นางสาวประนอม วีราสา นางสมศรี อรัณยภูติ นางสมทรง คุณวัฒน์ นางสารศรี แสงอรุณ พลเรือเอกวัฒนพงศ์ วีราสา นางปราณี สัมพันธรัตน์  
บุพการี: นายอาจ วีราสา  นางพูน วีราสา
อาชีพ: ทหารเรือ นักการเมือง

นาวาโท พระประยุทธชลธี นามเดิม  แป๊ะ วีราสา เป็นชาวไทยเชื้อสายมอญ อดีตผู้ว่าราชการจังหวัดสมุทรปราการและจังหวัดตราด  และเป็นสมาชิกพรรคประชาธิปัตย์และสมาชิกสภาผู้แทนราษฎรจังหวัดพระนคร ในสมัยนายควง  อภัยวงศ์
ประวัติ > ชีวิตส่วนตัว

พระประยุทธชลธีเดิมมีชื่อว่า แป๊ะ เนื่องมาจากเป็นชาวมอญที่มีผิวขาวคล้ายชาวจีนเป็นบุตรชายของนาย อาจ กับนาง พูน เกิดเมื่อวันที่ 30 พฤษภาคม พ.ศ. 2436 ในรัชสมัยพระบาทสมเด็จพระจุลจอมเกล้าเจ้าอยู่หัว
ได้เข้าศึกษาที่โรงเรียนนายเรือ เข้าประจำการกองทัพเรือไทย ทางกองทัพส่งไปศึกษาเครื่องรับส่งวิทยุ นับว่าเป็นครั้งแรกที่ประเทศไทยได้สั่งเครื่องวิทยุมาจากเยอรมัน นำมาติดตั้งที่กรุงเทพมหานคร สงขลา และในเรืออีกสามลำ เพื่อใช้ในการสื่อสารในกองทัพเรือ  ภายหลังจากติดตั้งเรียบร้อยแล้ว ได้รับการคัดเลือกให้เป็นนายสถานีวิทยุทหารเรือกรุงเทพคนแรก
พ.ศ. 2476 ดำรงตำแหน่ง ผู้ช่วยเสนาธิการทหารเรือ เป็นตำแหน่งสุดท้ายทางทหารเรือ
พระบาทสมเด็จพระมงกุฎเกล้าเจ้าอยู่หัวเสด็จประพาสเลียบมณฑลปักษ์ใต้ในปี พ.ศ. 2458 ทรงประทับแรมที่สถานีวิทยุโทรเลขทหารเรือ จังหวัดสงขลา เพื่อทอดพระเนตรการซ้อมรบเสือป่าบริเวณนั้น ร.ท.แป๊ะ(ยศในขณะนั้น)เข้าขอรับพระราชทานนามสกุล ได้รับพระราขทานนามสกุลว่า "วีราสา" โดยเขียนเป็นตัวโรมันว่า Virasa
หลังจากรับราชการในกองทัพเรือ ท่านได้ถูกย้ายสังกัดไปกระทรวงมหาดไทย รับการแต่งตั้งไปเป็นผู้ว่าราชการหรือในสมัยนั้นเรียกว่าข้าหลวง ประจำจังหวัดตราดและสมุทรปราการ
ขณะที่เป็นผู้ว่าราชการจังหวัดสมุทรปราการ ท่านได้เป็นผู้ตั้งชื่อโรงเรียนวิสุทธิกษัตรี เก็บถาวร 2018-07-28 ที่ เวย์แบ็กแมชชีน ซึ่งเป็นโรงเรียนมัธยมศึกษาสตรีโรงเรียนแรกในจังหวัดสมุทรปราการ
ประวัติ > ด้านครอบครัว

พระประยุทธชลธีมีภรรยาทั้งหมด 4 ท่าน มีบุตร-ธิดาทั้งหมดรวม 11 ท่านดังนี้
เกิดแต่คุณ ขลิบ 1 ท่าน
คุณ​ เสริมศักดิ์ ศรีเพ็ญ
เกิดแต่คุณ พริ้ง 1 ท่าน
คุณ สุรางค์ พรหมสุนทร
เกิดแต่คุณ อนันต์ วีราสา (โรหิตรัตนะ) 4 ท่าน
พลตรี นาเวศ วีราสา
คุณ​ จิตต์จำนง มิตรานนท์
คุณ จำเนียร วีราสา
คุณ ประนอม วีราสา
เกิดแต่คุณ บัวบุญเกิด วีราสา (จารุจินดา) 5 ท่าน
คุณ สมศรี อรัณยภูติ
คุณ สมทรง คุณวัฒน์
คุณ สารศรี แสงอรุณ
พลเรือเอกวัฒนพงศ์ วีราสา
คุณ ปราณี สัมพันธรัตน์
ประวัติ > ชีวิตด้านการเมือง

มีการตราพระราชบัญญัติพรรคการเมือง 2498 ขึ้นเพื่อให้มีการจัดตั้งพรรคการเมืองแข่งขันกัน พรรคการเมืองสำคัญๆ เช่น พรรคเสรีมนังคศิลา พรรคประชาธิปัตย์ พรรคเศรษฐกร พรรคเสรีประชาธิปไตย พรรคขบวนการไฮด์ปาร์ค พรรคชาตินิยม ฯลฯ 
พ.ศ. 2499 พ.ต.หลวงสรสิทธิ นักการเมือง นายทะเบียนพรรคประชาธิปัตย์ได้มาชวนเป็นสมาชิกของพรรค จากนั้น เมื่อรัฐบาลได้จัดการเลือกตั้ง ในวันที่ 26 กุมภาพันธ์ พ.ศ. 2500 ท่านได้รับเลือกให้ลงสมัครรับเลือกตั้งในจังหวัดพระนคร การเลือกตั้งครั้งนี้ จอมพล ป. พิบูลสงคราม  ได้ลงสมัครรับเลือกตั้งเป็นครั้งแรกด้วย
ผลการเลือกตั้งปรากฏว่า จำนวนสมาชิกสภาผู้แทนราษฎรในกรุงเทพฯ จำนวน 9 ที่นั่ง นั้น
พรรคเสรีมนังคศิลา ประสบชัยชนะ 7 ที่นั่ง คือ
จอมพล ป. พิบูลสงคราม
พลเอก เภา เพียรเลิศ บริภัณฑ์ยุทธกิจ
พลอากาศโท มุนี มหาสันทนะ เวชยันต์รังสฤษดิ์
พลโท บัญญัติ เทพหัสดิน ณ อยุทธยา
พระยาลัดพลีธรรมประคัลภ์
พลเอก มังกร พรหมโยธี
พลเอก หลวงสวัสดิ์สรยุทธ์
ส่วนพรรคประชาธิปัตย์ได้ 2 ที่นั่ง คือ
นายควง อภัยวงศ์
นาวาโท พระประยุทธชลธี
ประวัติ > บั้นปลายชีวิต

เมื่ออายุมากขึ้น ท่านได้สนใจ รวบรวมและศึกษา เกี่ยวกับคุณประโยชน์ของอาหารในทางยา
ในบั้นปลายชีวิตท่านได้อาศัยที่กรุงเทพย่านซอยองครักษ์ บางกระบือ ถึงแก่กรรมเมื่อวันที่ 10 มกราคม พ.ศ. 2524 ด้วยโรคหัวใจ ในวัย 88 ปี
การศึกษา

พ.ศ. 2451 สอบเข้าร.ร.นายเรือได้คะแนนเป็นลำดับ ที่ 1
พ.ศ. 2455  โรงเรียนนายทหารชั้นสูงพรรคนาวิน
หน้าที่การงาน

นายสถานีวิทยุโทรเลข เมืองสงขลา
ต้นเรือพาลีรั้งทวีป
ผู้บังคับการเรือวิเทศกิจการ
ผู้บังคับการเรือผ่านสมุทร บริษัท พาณิชนาวีสยาม
อาจารย์สอนโรงเรียนนายเรือ
ผู้บังคับการเรือเสือทะยานชล
(พ.ศ. 2464-2467) นายธงจเรทหารทั่วไป นายทหารประจำพระองค์จอมพลเรือ สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
(พ.ศ. 2470-2473) เสนาธิการกองทัพเรือ
พ.ศ. 2476 ผู้ช่วยเสนาธิการทหารเรือ
(22 กุมภาพันธ์ พ.ศ. 2476 - 30 พฤศจิกายน พ.ศ. 2481 ) เป็นทหารเรือคนแรกที่รับตำแหน่งข้าหลวงจังหวัดตราด (ผู้ว่าราชการจังหวัด)
(พ.ศ. 2481 - พ.ศ. 2482 ) รับตำแหน่งข้าหลวงประจำจังหวัดสมุทรปราการ
ผู้อำนวยการฝ่ายเรือ บริษัทไทยเดินเรือ
พ.ศ. 2500 ผู้แทนราษฎรจังหวัดพระนคร สังกัดพรรคประชาธิปัตย์
เครื่องราชอิสริยาภรณ์

พ.ศ. 2480 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2474 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2471 –  เหรียญจักรมาลา (ร.จ.ม.)
คุณ อนันต์ วีราสา (โรหิตรัตนะ)
พระเศวตภาสุรคเชนทร์ฯ

| --- | --- |
พระเศวตภาสุรคเชนทร์ฯ
สปีชีส์: ช้าง
สายพันธุ์: ช้างอินเดีย
เพศ: ผู้
เกิด: พลายภาศรี ไม่ทราบ ตำบลสองพี่น้อง อำเภอท่ายาง จังหวัดเพชรบุรี ประเทศไทย
ปีปฏิบัติงาน: พ.ศ. 2521–2559
เป็นที่รู้จักสำหรับ: ช้างเผือกประจำรัชกาลที่ 9
ยศ: พระ
เจ้าของ: สุรเดช มหารมย์ (จนถึง พ.ศ. 2521)   พระบาทสมเด็จพระมหาภูมิพลอดุลยเดชมหาราช บรมนาถบพิตร​ (พ.ศ. 2521–2559)
พระเศวตภาสุรคเชนทร์ฯ ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลพรหมพงศ์ จำพวกอัฏฐทิศ ชื่อ ดามพหัสดินทร์  โดยจมื่นศิริ วังรัตน์ เป็นผู้ตรวจคชลักษณ์
พระเศวตภาสุรคเชนทร์ฯ  เป็นช้างพลายลูกเถื่อน เกิดจากแม่ช้างป่าในเขตตำบลสองพี่น้อง อำเภอท่ายาง จังหวัดเพชรบุรี พบโดยชาวกะเหรี่ยง บ้านหนองปืนแตก ตำบลสองพี่น้อง และนำมามอบให้นายสุรเดช มหารมย์ เจ้าของไร่ภาศรี และให้ชื่อว่า พลายภาศรี นายศุภโยค พาณิชย์วิทย์  ผู้ว่าราชการจังหวัดเพชรบุรีเป็นผู้น้อมเกล้าน้อมกระหม่อมถวาย
พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 พฤษภาคม พ.ศ. 2521 ณ โรงพิธี จังหวัดเพชรบุรี พร้อมกับพระเทพวัชรกิริณีฯ และพระบรมนขทัศฯ  พระราชทานนามว่า
พระเศวตภาสุรคเชนทร์ นวเมนทราพาหน
สุทธวิมลวิษณุพงศ์ คุณธำรงดามพหัสดินทร์
สุพัชรินทร์อนันตพล คชมงคลเลิศฟ้า ๚
ปัจจุบันพระเศวตภาสุรคเชนทร์ฯ ยืนโรง ณ โรงช้างต้น ศูนย์อนุรักษ์ช้างไทย อำเภอห้างฉัตร จังหวัดลำปาง
พระเศวตคชเดชน์ดิลก

| --- | --- |

สปีชีส์: ช้าง
สายพันธุ์: ช้างอินเดีย
เพศ: ผู้
เกิด: 6 พฤษภาคม พ.ศ. 2469 ป่าแม่ยางมิ้ม จังหวัดเชียงใหม่ มณฑลพายัพ ประเทศสยาม
ตาย: 19 มกราคม พ.ศ. 2487 (17 ปี) โรงช้างต้น พระราชวังดุสิต อำเภอดุสิต จังหวัดพระนคร ประเทศไทย
ปีปฏิบัติงาน: พ.ศ. 2470–2478
เป็นที่รู้จักสำหรับ: ช้างเผือกประจำรัชกาลที่ 7
ยศ: พระ
เจ้าของ: พระบาทสมเด็จพระปกเกล้าเจ้าอยู่หัว​ (พ.ศ. 2470–2484)
พ่อแม่: พังหล้า
พระเศวตคชเดชน์ดิลกฯ เป็นช้างเผือกประจำรัชกาลพระบาทสมเด็จพระปกเกล้าเจ้าอยู่หัว  ตกที่ป่าแม่ยางมิ้ม อำเภอฝาง จังหวัดเชียงใหม่  เมื่อวันศุกร์ แรม 11 ค่ำ เดือน 6 ปีขาล ตรงกับวันที่ 6 พฤษภาคม พ.ศ. 2469 เจ้าแก้วนวรัฐ เจ้าผู้ครองนครเชียงใหม่ องค์ที่ 9 และนาย ดี.เอฟ. แมคฟี ผู้จัดการป่าไม้บริษัทบอร์เนียว ได้น้อมเกล้าน้อมกระหม่อมถวาย  ในคราวเสด็จพระราชดำเนินมณฑลพายัพ พร้อมกับพระราชพิธีทูลพระขวัญ และพระราชทานพระแสงราชศัสตรานครเชียงใหม่ และพระราชพิธีพระราชทานธงประจำกองลูกเสือของมณฑลพายัพ เมื่อวันที่ 27 มกราคม พ.ศ. 2469 ณ บริเวณสนามหน้าโรงเรียนยุพราชวิทยาลัย ซึ่งมีเจ้าราชบุตร (วงศ์ตวัน ณ เชียงใหม่) เป็นแม่กองสร้างโรงช้าง และขนย้ายมาที่กรุงเทพมหานครพร้อมกับแม่ช้างชื่อ "พังหล้า" สูง 7 ฟุต 4 นิ้ว ทางรถไฟเมื่อวันที่ 9 พฤศจิกายน พ.ศ. 2470
พระเศวตคชเดชน์ดิลกฯ มีลักษณะสำคัญดังนี้
หนังสีบัวโรย
ขนตามตัวแลศีรษะต้นแดงปลายขาว เมื่ออยู่กับตัวสีบัวโรย
ตาสีฟ้าอ่อน
เพดานขาว
ขนที่หูขาว
เล็บขาว
อัณฑโกสขาว (อัณฑโกส = เปลือกไข่)
ขนที่หางต้นแดงปลายขาว
พระบาทสมเด็จพระปกเกล้าเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเป็นช้างสำคัญ เมื่อวันที่ 15-16 พฤศจิกายน พ.ศ. 2470 พระราชนามว่า
พระเศวตคชเดชน์ดิลก ประชาธิปกปทุมรัตนดำริ
เทวอัคนีนิรุฒชุบเชิด กำเนิดนภีสีฉวนเฉลียง
ฉวีเยี่ยงบุษกรโกมล นขาขนขาวผ่องแผ้ว
 แก้วเนตรน้ำเงินงามลึก วันวณึกบรรณาการ
คชเชนทรยานยวดยิ่ง มิ่งมงคลฉนำเฉลิมฉัตร
สัตตมกษัตรทรงศร อมรรัตนโกสินทร์
รบือรบินบารมีทศ ยืนพระยศธรรมราชัย
นิรามัยมนุญคุณ บุณยโศลกเลิศฟ้า ๚
มีเรื่องเล่ากันว่า ในคืนวันที่ 23 มิถุนายน พ.ศ. 2475 คืนก่อนการเปลี่ยนแปลงการปกครอง  พระเศวตคชเดชน์ดิลกฯ ซึ่งยืนโรงอยู่ ณ โรงช้างต้น พระราชวังดุสิต ได้ส่งเสียงร้องประหลาดตลอดทั้งคืน เมื่อถึงเวลารุ่งสาง คณะราษฎรก็ก่อการ ณ บริเวณลานพระบรมรูปทรงม้า  ใกล้กับโรงช้างต้นนั้น
เมื่อพระเศวตคชเดชน์ดิลกฯ โตขึ้น มีลักษณะแปลก คือมีงางอกออกมาไขว้กัน มีเรื่องเล่าว่าวันหนึ่งในเดือนพฤษภาคม พ.ศ. 2484  พระเศวตคชเดชน์ดิลกฯ ได้ยกงวงขึ้นไปติดบนงา แล้วเอาลงไม่ได้ เจ็บปวดร้องครวญครางอยู่หลายวัน เจ้าหน้าที่แก้ไขอย่างไรก็ไม่หาย จึงจำเป็นต้องเลื่อยงาทั้งสองออก ขณะนั้นเป็นเวลาใกล้เคียงกับวันที่ พระบาทสมเด็จพระปกเกล้าเจ้าอยู่หัว เสด็ตสวรรคต เมื่อวันที่ 30 พฤษภาคม พ.ศ. 2484
พระเศวตคชเดชน์ดิลกฯ ยืนโรงอยู่ ณ โรงช้างต้น พระราชวังดุสิต (ปัจจุบันคือ พิพิธภัณฑสถานแห่งชาติ ช้างต้น) คู่กับ พระเศวตวชิรพาหฯ เป็นเวลา 16 ปี จึงล้มลงเมื่อวันที่ 19 มกราคม พ.ศ. 2486
ประเทศฟิลิปปินส์ในโอลิมปิกฤดูร้อน 2016

ประเทศฟิลิปปินส์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติฟิลิปปินส์ได้ส่งทีมนักกีฬาที่ผ่านการคัดเลือกทั้งหมด 13 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน รวมทั้งหมด 1 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 2 | 2 |
|  มวยสากลสมัครเล่น | 2 | 0 | 2 |
|  กอล์ฟ | 1 | 0 | 1 |
|  ยูโด | 1 | 0 | 1 |
|  ว่ายน้ำ | 1 | 1 | 2 |
|  เทเบิลเทนนิส | 0 | 1 | 1 |
|  เทควันโด | 0 | 1 | 1 |
|  ยกน้ำหนัก | 1 | 1 | 2 |
| รวม | 7 | 6 | 13 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> ผล | ฮีท> อันดับ | รองฯ> ผล | รองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| Eric Shauwn Cray | Men's 400 m hurdles | 49.05 | 3 Q | 49.37 | 7 | Did not advance | Did not advance |
| Mary Joy Tabal | Women's marathon | — | — | — | — | 3:02:27 | 124 |
ดูเพิ่ม

ประเทศฟิลิปปินส์ในพาราลิมปิกฤดูร้อน 2016
ประเทศฟิลิปปินส์ในโอลิมปิกฤดูหนาว 2022

ประเทศฟิลิปปินส์ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติฟิลิปปินส์เป็นตัวแทนประเทศฟิลิปปินส์ในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สกีลงเขา | 1 | 0 | 1 |
| รวม | 1 | 0 | 1 |
สกีลงเขา

บทความหลัก: กีฬาสกีลงเขาในโอลิมปิกฤดูหนาว 2022 และ กีฬาสกีลงเขาในโอลิมปิกฤดูหนาว 2022 – รอบคัดเลือก
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศฟิลิปปินส์ในโอลิมปิก
รายชื่อผู้เชิญธงชาติฟิลิปปินส์ในโอลิมปิก
รายชื่อนักกีฬาฟิลิปปินส์ที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2022 ที่ ปักกิ่ง สาธารณรัฐประชาชนจีน |
| --- | --- |
แอฟริกา:   เอริเทรีย   กานา   มาดากัสการ์   โมร็อกโก   ไนจีเรีย 
อเมริกา:   อาร์เจนตินา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   เฮติ   จาเมกา   เม็กซิโก   เปรู   ปวยร์โตรีโก   ตรินิแดดและโตเบโก   สหรัฐ   หมู่เกาะเวอร์จินของสหรัฐ 
เอเชีย:   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   ปากีสถาน   ฟิลิปปินส์   ซาอุดีอาระเบีย   เกาหลีใต้   จีนไทเป   ไทย   อุซเบกิสถาน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มอลตา   มอลโดวา   โมนาโก   มอนเตเนโกร   เนเธอร์แลนด์   มาซิโดเนียเหนือ   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   นิวซีแลนด์ 
อื่นๆ:   อาร์โอซี
พาจิริซึ

| พาจิริซึ |
| --- | --- |
ตัวละครใน ซีรีส์ โปเกมอน
เกมครั้งแรก: โปเกมอน ไดมอนด์ และ เพิร์ล (2006)
ให้เสียงโดย: Chinami Nishimura
ข้อมูลตัวละครในเรื่อง
เผ่าพันธุ์: โปเกมอน
ประเภท: ไฟฟ้า
พาจิริซึ (ญี่ปุ่น: パチリス; โรมาจิ: Pachirisu) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก
ปลาสร้อยนกเขาทะเล

สำหรับปลาสร้อยนกเขาที่เป็นปลาน้ำจืด ดูที่ ปลาสร้อยนกเขาน้ำจืด
สำหรับปลาวงศ์อื่น ดูที่ ปลาข้างตะเภา
| ปลาสร้อยนกเขาทะเล ช่วงเวลาที่มีชีวิตอยู่: ไมโอซีน-ปัจจุบัน |
| --- | --- |

ปลาสร้อยนกเขาลายขวาง (P. vittatus) ในวัยอ่อน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Haemulidae
สกุล:: Plectorhinchus Lacepède, 1801

ชนิดต้นแบบ
Plectorhinchus chaetodonoides Lacepède, 1801
ชนิด
 28 ชนิด
ชื่อพ้อง
 Plectorhynchus Lacepède, 1801  Gaterin Forsskål, 1775
ปลาสร้อยนกเขาทะเล หรือ ปลาสร้อยนกเขา เป็นสกุลของปลาทะเลสกุลหนึ่ง ในวงศ์ปลากะพงแสม (Haemulidae) ใช้ชื่อสกุลว่า Plectorhinchus
มีลำตัวป้อม แบนด้านข้าง สันหัวโค้งลาดลง รอบปากมีเนื้อนุ่ม ๆ ใต้คางมีรู 1-3 คู่ เกล็ดมีขนาดเล็กและเป็นแบบสาก พื้นลำตัวและอกมักมีสีฉูดฉาด ในปลาขนาดเล็กมักมีลายสีทึบพาดตามยาวหลายเส้นและมักแตกเป็นจุดเมื่อปลามีขนาดใหญ่ขึ้น ขอบแผ่นปิดเหงือกและในโพรงปากมักมีสีแดงส้ม ส่วนใหญ่พบ อาศัยอยู่ตามแนวปะการังใกล้ชายฝั่ง ในแถบอินโด-แปซิฟิก มีขนาดลำตัวตั้งแต่ 30-80 เซนติเมตร
ปลาสร้อยนกเขาลายขวางเมื่อเป็นปลาวัยโต
เมื่อยังเป็นปลาขนาดเล็กจะมีพฤติกรรมการว่ายน้ำที่ไม่เหมือนปลาขนาดใหญ่ จะว่ายดีดดิ้น พริ้วไปมา เหมือนหนอนตัวแบน เชื่อว่าเป็นการเลียนแบบเพื่อเอาตัวรอดจากสัตว์นักล่าขนาดใหญ่
ชนิด

ปัจจุบันแบ่งได้ 28 ชนิด
Plectorhinchus albovittatus (Rüppell, 1838) — ปลาสร้อยนกเขาไฟ, ปลาสร้อยนกเขาแดง
Plectorhinchus ceylonensis (Smith, 1956)
Plectorhinchus chaetodonoides Lacépède, 1801
Plectorhinchus chrysotaenia (Bleeker, 1855)
Plectorhinchus chubbi (Regan, 1919)
Plectorhinchus cinctus (Temminck & Schlegel, 1843)
Plectorhinchus diagrammus (Linnaeus, 1758)
Plectorhinchus faetela (Forsskål, 1775)
Plectorhinchus flavomaculatus (Cuvier, 1830)
Plectorhinchus gaterinus (Forsskål, 1775)
Plectorhinchus gibbosus (Lacépède, 1802)
Plectorhinchus lessonii (Cuvier, 1830)
Plectorhinchus lineatus (Linnaeus, 1758)
Plectorhinchus macrolepis (Boulenger, 1899) — ปลาสร้อยนกเขาอันดามัน
Plectorhinchus macrospilus Satapoomin & Randall, 2000
Plectorhinchus mediterraneus (Guichenot, 1850)
Plectorhinchus multivittatus (Macleay, 1878)
Plectorhinchus obscurus (Günther, 1872)
Plectorhinchus paulayi Steindachner, 1895
Plectorhinchus pictus (Tortonese, 1936)
Plectorhinchus picus (Cuvier, 1828)
Plectorhinchus plagiodesmus Fowler, 1935
Plectorhinchus playfairi (Pellegrin, 1914)
Plectorhinchus polytaenia (Bleeker, 1853)
Plectorhinchus schotaf (Forsskål, 1775)
Plectorhinchus sordidus (Klunzinger, 1870)
Plectorhinchus umbrinus (Klunzinger, 1870)
Plectorhinchus vittatus (Linnaeus, 1758) — ปลาสร้อยนกเขาลายขวาง, ปลาแตงโม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปลาสร้อยนกเขาทะเล
ข้อมูลที่เกี่ยวข้องกับ ปลาสร้อยนกเขาทะเล ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q135508  Wikispecies: Plectorhinchus  ADW: Plectorhinchus  BOLD: 3574  Fossilworks: 36140  GBIF: 2382617  iNaturalist: 91150  IRMNG: 1440809  ITIS: 553263  NCBI: 349641  uBio: 4783092  WoRMS: 126010
พาตาโกไททัน

| พาตาโกไททัน ช่วงเวลาที่มีชีวิตอยู่: Albian 101> 62Ma  PreꞒ Ꞓ O S D C P T J K Pg N  ↓   |
| --- | --- |


การจำแนกชั้นทางวิทยาศาสตร์
โดเมน:: Eukaryota
อาณาจักร:: Animalia
ไฟลัม:: Chordata
ไม่ได้จัดลำดับ:: Dinosauria
อันดับย่อย:: †Sauropodomorpha
ไม่ได้จัดลำดับ:: †Sauropoda
ไม่ได้จัดลำดับ:: †Titanosauria
วงศ์:: †Lithostrotia
ไม่ได้จัดลำดับ:: †Lognkosauria
สกุล:: Patagotitan Carballidoet al., 2017

ชนิดต้นแบบ
†Patagotitan mayorum Carballido et al., 2017
โครงกระดูกของพาตาโกไททันที่จัดแสดงอยู่ที่ พิพิธภัณฑ์ประวัติศาสตร์ธรรมชาติอเมริกัน
พาตาโกไททัน (อังกฤษ: Patagotitan) (ชื่อวิทยาศาสตร์: Patagotitan mayorum) เป็นไดโนเสาร์ซอโรพอด ถูกค้นพบในปี 2013 แต่มันเพิ่งถูกตั้งชื่อในปี 2017 โดยมันได้ครองตำแหน่งไดโนเสาร์ที่ใหญ่ที่สุดแทนอาร์เจนติโนซอรัส มันมีชีวิตอยู่ในอเมริกาใต้ เมื่อราว 101 ล้านปีก่อน
กระดูกขาของพาตาโกไททัน
เมื่อทีมนักบรรพชีวินจาก Egidio Feruglio Paleontology Museum(MEF) ได้ตรวจสอบชิ้นส่วนอย่างละเอียด พวกเขาจึงสรุปได้ว่า ซอโรพอดตัวนี้มีขนาด 69 ตัน และ ยาวกว่า 35 เมตร ซึ่งยังไม่โตเต็มที่ (เมื่อโตเต็มที่คาดว่าอาจหนักได้ถึง 80 ตัน) และเป็นสกุลใหม่ของโลก แม้ว่าพาตาโกไททันจะใหญ่ที่สุด ณ ตอนนี้ แต่ในอนาคตอาจมีซอโรพอดที่ใหญ่กว่ารอการค้นพบอยู่ต่อไปก็เป็นได้
ภาพเปรียบเทียบพาตาโกไททัน(สีน้ำตาลแดง) กับ ซอโรพอดตัวอื่นๆ
ภาพของปาตาโกไททัน เมื่อเทียบกับ มนุษย์
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
↑  https://www.theatlantic.com/science/archive/2017/08/is-this-really-the-biggest-dinosaur-ever-discovered/536187/ https://www.theatlantic.com/science/archive/2017/08/is-this-really-the-biggest-dinosaur-ever-discovered/536187/
ประเทศฟิลิปปินส์ในโอลิมปิกฤดูหนาว 2014

ประเทศฟิลิปปินส์ เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกฟิลิปปินส์เป็นตัวแทนประเทศฟิลิปปินส์ในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สเกตลีลา | 1 | 0 | 1 |
| รวม | 1 | 0 | 1 |
สเกตลีลา

ผลการแข่งขันดังนี้ :
| นักกีฬา | รายการ | SP> คะแนน | SP> อันดับ | FS> คะแนน | FS> อันดับ | รวม> คะแนน | รวม> อันดับ |
| --- | --- | --- | --- | --- | --- | --- | --- |
| ไมเคิล คริสเตียน มาร์ติเนซ | Men's singles | 64.81 | 19 Q | 119.44 | 20 | 184.25 | 19 |
ดูเพิ่ม

ประเทศฟิลิปปินส์ในโอลิมปิก
รายชื่อผู้เชิญธงชาติฟิลิปปินส์ในโอลิมปิก
รายชื่อนักกีฬาฟิลิปปินส์ที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2014 ที่ โซชี ประเทศรัสเซีย |
| --- | --- | --- |
| แอฟริกา |   โมร็อกโก   โตโก   ซิมบับเว  |  |
| อเมริกา |   อาร์เจนตินา   เบอร์มิวดา   บราซิล   หมู่เกาะบริติชเวอร์จิน   แคนาดา   ซีลอน   ชิลี   ดอมินีกา   จาเมกา   เม็กซิโก   ปารากวัย   เปรู   สหรัฐ   เวเนซุเอลา   หมู่เกาะเวอร์จินของสหรัฐ  |  |
| เอเชีย |   จีน   จีนไทเป   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มองโกเลีย   เนปาล   ปากีสถาน   ฟิลิปปินส์   เกาหลีใต้   ทาจิกิสถาน   ไทย   อุซเบกิสถาน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   ออสเตรเลีย   นิวซีแลนด์   ตองงา  |  |
| อื่นๆ |   ทีมอิสระ  |  |
ภาษาตะเลียง

| ภาษาตะเลียง |
| --- | --- |
ประเทศที่มีการพูด: แขวงสุวรรณเขต ประเทศลาว
ตระกูลภาษา: ออสโตรเอเชียติก  มอญ-เขมรมอญ-เขมรตะวันออกภาษากลุ่มบะห์นาริกภาษาตะเลียง
รหัสภาษา
ISO 639-3: tdf
ภาษาตะเลียง (Talieng) มีผู้พูด 23,091 คน (พ.ศ. 2538) ในแขวงสุวรรณเขต ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก